कोकाकोला फाइनल आज
कोकाकोला अन्तरस्कुल राष्ट्रिय फुटबल प्रतियोगिताअन्तर्गत गल्र्स र ब्वाइज दुवैतर्फको फाइनल बिहीबार हुँदै छ । बुधबार भएको गल्र्सतर्फको सेमिफाइनलमा श्रीदुर्गा मावि रौतहट र भुम्रे मावि स्याङ्जा विजयी हुँदै फाइनल पुगेका हुन् । 
काठमाडौं — कोकाकोला अन्तरस्कुल राष्ट्रिय फुटबल प्रतियोगिताअन्तर्गत गल्र्स र ब्वाइज दुवैतर्फको फाइनल बिहीबार हुँदै छ । बुधबार भएको गल्र्सतर्फको सेमिफाइनलमा श्रीदुर्गा मावि रौतहट र भुम्रे मावि स्याङ्जा विजयी हुँदै फाइनल पुगेका हुन् । ब्वाइजको फाइनलमा बाल सिर्जनालय स्कुल काठमाडौं र एभरेस्ट माध्यमिक विद्यालय सर्लाही भिड्ने तय भइसकेको छ । गल्र्सको पहिलो सेमिफाइनलमा भुम्रेले सेतीदेवी शारदा मावि सिन्धुपाल्चोकलाई २–० ले पराजित गर्‍यो । आश्मा श्रेष्ठको आत्मघाती गोलमा अग्रता लिएको भुम्रेका लागि सुनीता कुमालले दोस्रो गोल गरेकी थिइन् । अघिल्लो वर्षको विजेता टोली दुर्गाले श्रीशंकर सरस्वती मावि कैलालीलाई १–० ले पराजित गर्दै फाइनलमा स्थान बनायो । उसका लागि निकिता थोकरले २० औं मिनेटमा गरेको गोल निर्णायक साबित भयो ।दुवै फाइनल सातदोबाटोस्थित एन्फा कम्प्लेक्स मैदानमा हुनेछ । 